cyanic-selkie/wikianc huggingface dataset:
Федерално истражно биро
Директорите на ФИБ и истражното биро
Директорите на ФИБ се назначени од Претсеателот на САД. Тие мора да добијат пот врда од Сенатот на САД и да отслужат десетгодишна служба пред да се пензионираат, или можат да добијат отказ од Претседателот на САД пред да ја отслужат службата. Ј. Edgar Хувер кој бил назначен од Calvin Coolidge во 1924 година, бил директор кој најдолго служел во ФБИ, сè до неговата смрт во 1972 година. Во 1968 година, Конгресот усвоил легислатива како дел од Актот за Заедничка Контрола на Криминалот и Безбедност на Улиците, кој потенцирал дека идните директори на ФИБ ќе имаат по десетгодишна служба и побарал од Сенатот да ги потврди именуваните кандидати. Како вршители на должност, ова не се однесувало на Хувер туку на неговите следбеници. Сегашен Директот на ФИБ е Robert Mueller кој бил назначен во 2001 година од George W. Bush. Директорот на ФИБ е задолжен за секојдневните обврски и операции во Бирото. Заедно со неговите заменици Директорот се грижи за тоа сите случаи да бидат коректно спроведени. Директорот исто така се грижи секоја од теренските канцеларии на ФИБ да има квалигикувани агенти. Пред нападите од 11 септември и пред да биде донесен Актот за Разузнавачки Реформи и Заштита од Теоризам, Директорот на ФИБ го известувал Претседателот на САД за сите случувања во ФИБ. По нападите, Директорот поднесува извештај до Директорот на Народната Разузнавачка Служба кој потоа го известува Претседателот. Директорите на ФИБ исто така се задолжени за овозможување на квалитетна обука.
Процес на вработување
За некој да стане агент на ФИБ, треба да има има од 23 до 37 години. Пријавениот исто така мора да биде граѓанин на Америка, да има чисто досие, и диплома за завршен факултет од 4 години. Сите вработени во ФИБ имаат потреба од достапност до тајни информации од некои случаи, и во многу наврати и во учество на конкретните случаи. За да се добие достапност до тајни информации, секој член од персоналот на ФИБ мора да помине низа од Истражувања на Поединечен Живот, постапка која е спроведена од страна на Канцеларијата за Управување со Персонал. Кандидатите за специјалнит агенти исто така треба да го поминат Физичкиот Фитнес Тест кој вклучува спринт на 300 метри, едноминутно изведување на стомачни вежби, изведување на максимум број на склекови, и трчање патека долга 2, 5 километри. Исто така има и тест на полиграф кој персоналот мора да го положи и на кој има прашања за евентуално коритење на дрога. Откако потенцијалните кандидати за специјални агенти се обезбедени со достапност на информации од „државните тајни“, и откако ќе го потпишат строго-доверливиот договор Form SF-312, учествуваат на обука овозможена од ФИБ во објект сместен во Marine Corps Base Quantico, Virginia. Кандидатите поминуваат околу 21 седмица на академијата на ФИБ, каде што присуствуваат на 500 наставни часови и на преку 1000 часови за симулирана обука во областа на спроведување на закони. По дипломирањето, новите Специјални Агенти на ФИБ се распоредуваат насекаде низ земјата и светот, во зависност од нивната специјалност. Професионалниот персонал за поддршка оперира во една од најважните згради за поддршка која ја држи ФИБ. Меѓутоа, секој Агент за Поддршка може да биде пратен на која било локација на определено време ако нивните вештини се потребни во една од теренските канцеларии на ФИБ или во некоја од 400-те локални канцеларии на ФИБ. Започнувајќи од 31 декември 2009 година, ФИБ имало вкупно 33. 652 вработени. Тука се вклучени 13. 412 специјални агенти и 20. 420 професионалци за поддршка, како што се аналитичари за разузнавање, научници, специјалисти за информатичка технологија и други професионалци.
Известувања
Извештајот за Спроведување на Закони на ФИБ се објавува еднаш месечно од страна на Едницица за Комуникација и Спроведување на Закони на ФИБ, и во него има статии кои се од интерес на државата и персоналот. Извештајот за Спроведување на Закони на ФИБ кој првпат бил објавен во 1932 под наслов Бегалци Гонети од Полицијата, ги опфаќа темите поврзани со технологија за спроведување на закон и прашања поврзани со трасирање на криминал и употреба на сила, како и со неодамнешни истражувања од областа на криминалната правда, и реагирање преку Програма за Заштита од Насилен Криминал и барани криминалци во клучни случаи. ФИБ исто така објавува некои извештаи на персоналот за спроведување на закони како и на обичните граѓани и во нив се опфаќаат теми поврзани со спроведување на закони, тероризам, криминал на интернет, криминал со луѓе(бело робје), насилен криминал, и статистики. Меѓутоа, повеќето известувања од Федералната власт кои ги поопфаќале овие теми биле објавени од агенциите на Канцеларијата за Програми за Правда која е дел од Министерството за Правда на САД и истите се прошириле преку Службата за Наводи во Народна Кривична Правда.
Кривични статистики
Во 20-тите години, ФИБ започнало да ги разгледува криминалните извештаи преку собирање на податоци од локалните полициски станици. Поради пропустите во овој систем во 60-тите и 70-тите години - кога жртвите воопшто не ги пријавувале злоделата во полиција- Министерството за Правда развило алтернативен метод за откривање на злодело, преку испитување на жртвите.
Постојан криминален извештај
Постојаните Криминални Извештаи (ПКИ)содржат податоци од повеќе од 17. 000 агенции за спроведување на закон низ држзвата. Тие овозможуваат детални податоци кои се однесуваат на големината на кривичното дело и во нив се содржат и апсењата, расчистување (или затворање на случајот), и информации од службениците за спроведување на закон. ПКИ се концентрира на собирање информации кои се поврзани со насилниот криминал, криминал со предрасуди, и криминал на имот. Системот на ПКИ кој бил создаден во 20-тите години не се покажал за постојан, како што стои во неговото име. Податоците на ПКИ единствено се однесуваат на најсериозните прекршоци во поврзани случаи и имаат многу строг пристап кон случлаите поврзани со силување. Прелиминарниот Годишен Постојан Криминален Извештај за 2006 бил објавен на 4 јуни 2006 година. Овој извештај покажува дека, во споредба со 2005 година, насилниот криминал пораснал за 1, 3 % додека криминалот на имот опаднал за 2, 9%.
Народен систем за известување при инциденти
Криминалните статистики на Народниот Систем за Известување при Инциденти (НСИИ)се стремат кон тоа да се нагласат ограничувањата кои се неразделлив дел од податоците на ПКИ. Системот се употребува од агенциите за спроведување на закони во САД и служи за собирање на податоци во врска со кривичните дела. Локалните, државните и федералните агенции собираат податоци за НСИИ од нивните системи за управување со снимки. Податоците се собираат за секој инцидент и апсење во Група А од прекршочните категории. Прекршоците во конкретни кривични дела групирани во 22 категории. Специфичните факти за овие прекршоци се собрани и објавени во системот на НСИИ. Заедно со прекршоците од Групата А, во Групата Б се објавени само 11 прекршоци со информации за апсење. Системот на НСИИ работи подетално од системот на ПКИ кој работел на принцип на резиме. Од 2004 година, 5271 агенции за спроведување на законот ги поднеле податоците од НСИИ. Таа сума изнесува 20% од популацијата на САД и 16 % од податоците за криминални статистики собрани од ФИБ.
Приказ во медиумите
Во февруари 2001, Robert Hanssen бил фатен како им продава информации на Русите. Подоцна се открило дека Hanssen, кој имал висока функција во ФИБ, бил разузнавачки шпион уште од 1979 година. Тој се изјаснил како виновен за предавство и во 2002 добил доживотна казна затвор, но инцидентот ја довел во прашање безбедноста за постапките на вработените во ФИБ. Исту така имало и тврдење дека Hanssen имал улога во давање на информации поврзани со нападите на 11 септември 2001 година.
На 22 јули 2004, конечниот извештај од Комисијата одговорна за нападите од 11. 09 2001 година бил дека ФИБ и Централната Агенција за Разузнавање биле делумно виновни затоа што не ги следеле разузнавачките извештаи што ќе го спречеле нападот на 11 септември. Во својата најдлабока проценка, извештајот вели дека двете агенции „ не и служеле добро на земјата“ и навел многубројни преопораки за промени во ФИБ. Иако ФИБ ги исполнило најголемиот дел од препораките, меѓу кои и детален рпеглед од Директорот на Народната Разузнавачка Служба, некои поранешни членови на Комисијата 9/11, во Окотмври 2005 јавно ги критикувале ФИБ и тврделе дека тие одбиваат да направат некои значителни промени.
На 8 јули 2997, весникот Washington Post објавил извадоци од книгата на Професорот на UCLA, Ејми Зегарт, Spying Blind: The CIA, the FBI, and the Origins of 9/11. Статијата велела дека владините документи покажуваат дека ЦАР и ФИБ испуштиле 23 можни шанси за прекинување на терористичките напади на 11 септември 2001. Првенствените причини зошто тоа не било направено се овие : агенции на културите кои одбивале промени и нови и идеи, несоодветен поттик за промоција, и недостаток од соработка помеѓу ЦАР ФИБ и останатите Разузнавачки Заедници на САД. Статијата исто така ја обвинува децентрализираната структура на ФИБ која не овозможила делотворна комуникација и соработка во повеќето различни канцеларии на ФИБ. Статијата исто така тврди дека ФИБ сѐ уште не се развило во агенција за справување со контра-терористички или контра -разузнавачки прашања, поради далбоко всадената одбивност на културно ниво кон промени во ФИБ. На пример, персоналот на ФИБ во споредба со другите Специјални Агенти, сѐ уште се третира како персонал за поддршка, а аналитичарите за разузнавање се ставаат на исто рамниште со автомеханичарите и хигиеничарите. Еден извештај од март 2007 издаден од генералниот инспектор на Министерството за Правда го опишува ФИБ како „распространета и сериозна злоупотреба“ на документи за народна безбедност како админитсративни покани за суд кои се користат за да се добијат податоци и информации за граѓаните. Извештајот вели дека помеѓу 2003 и 2005 ФИБ врачил повеќе од 140. 000 такви документи и тоа повеќето на луѓе кои не биле поврзани со тероризам.
Сведоштво за погрешни анализи од куршумите како докази
Од вкупно 2500 случаи во кои се вршеле такви анализи, има стотици или илјданици закои лабораториските вештаци на ФИБ сведочеле на суд. Во секој од тие случаи, сведочењето било погрешно и наведувало на погрешни заклучоци. Владата на САД има правна обврска да ги известува бранителите за секоја информација што може да помогне за докажување на невиност, дури и откако биле обвинети. Само ФИБ може да ги идентификува случаите во кои имало анализа на куршуми како докази, но Бирото одбило да ги сподели тие информации.
Во ноември 2007 како резултат на истрагата на 60 Minutes/Washington Post, (две гопдини подоцна) Бирото изјавило дека ќе ги идентификува, разгледа и објави сите такви случаи и дека ќе ги извести обвинителите за случаите во кои било дадено погрешно сведочење. ФИБ исто така свесно учествувало и во погрешни обвинувања за убиства.
Бидејќи штителе некој информаторм ФИБ си дозволило четири невини луѓе да бидат осудени за убитсво во март 1965 година. Тројца од овие луѓе биле осудени на смрт (што подоцна било заменето со доживотна казна затвор). Четвртиот бил осуден на казна затвор и одлежал 30 години.
Дури во јули 2007 година во Бостон, Окружниот Судија на САД Nancy Gertner дознала дека Бирото ги осудило четворицата обвинети за убиството на Edward "Teddy" Deegan. Владата на САД морала да плати 100 милиони долари оштета на четворицата обвинети.
ФИБ и карактеристични личности
Преку Актот на САД за Слободни Информации сега е возможно да се добие копија за досие од ФИБ за некоја жива личност или веќе почината личност. ФИБ собрало досиеја на многубројни славни личности како Елвис Пресли, Френк Синатра, Џон Денвер, Џон Ленон, Џејн Фонда, Граучо Маркс, Чарли Чаплин, Лу Костело, Сони Боно, Боб Дилан, мајкл Џексон, Мики Ментл итн. Исто така ФИБ од 1988 година има и досие на Џек Мевосек (Jack the Ripper) чиј идентитет и ден-денес не е откриен.
Список на државни водачи во 703 година
Ова е список на државни водачи во 03 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Ланча Алфа
Ланча Алфа бил првиот автомобил направен од Ланча.
Автомобилот првично бил именуван како „тип 51“, а подоцна бил преименуван и во грчката буква алфа.
Опис
Првите возечки тестови на автомобилите започнале во септември 1907 година, а производството започнало во 1908 година. Винченцо Ланча го претставил својот прв автомобил на саемот за автомобили во Торино во 1908 година (18 јануари - 2 февруари).
Автомобилот имал максимална брзина од околу 90 километри на час со мотор од 2544 кубика кој произведувал 28 КС и ротирал околу 1800 вртежи во минута.
Овој модел бил продаден во над сто примероци, и претставува автомобил направен за трки.
Белингсхаузеново Море
Белингсхаузеновото Море е областа по должина на западната страна на Антарктичкиот полуостров помеѓу 57°18' W и 102°20' W западно од островот Александар, источно од Кејп Флајинг Фиш на островот Тарстон и јужно од островот Петар I (таму Јужен Востокистен). На југ, од запад кон исток, се Еитс Коуст, Брајан Коуст и Инглиш Коуст (западен дел) од Западен Антарктик. На запад од Кејп Флаинг Коуст тоа се приклучува на Амундсендовото Море.
Белингсхаузеновото море има површина од 487.000 km2 (188.000 кв. милји) и достигнува максимална длабочина од 4,5 километри (2,8 милји). Тоа ја содржи подводната рамнина, Белгингсхаузенова рамнина.
Тоа го добива своето име по адмиралот Тадеус Белингсхаузен, кој истражувал во областа во 1821 година.
Во доцната плиоценска епоха, пред околу 2,15 милиони години, астероидот Елтанин (околу 1-4 км во пречник) удрил во работ на Белингсхаузеновото море (во Јужниот Тихи Океан). Ова е единствениот познат удар во длабочините на океанската депресија во светот.
Параќин
Параќин (срп. Параћин) — град и општина во Србија, сместен во долината на реката Велика Морава, северно од Крушевац и југоисточно од Крагуевац. Во 2003 градот броел 25.400 жители. Градот го опслужува и аеродром, познат како Аеродром Давидовац.
Историја
Во местото е пронајдена бесарапска грнчарија од VIII век п.н.е. на која е прикажан петел. Во римската тврдина Момчилов Град се пронајдени голем број на монети од византискиот цар Јустинијан (525–565).
Населени места во општината
Список на населените места во општината Параќин и бројот на жители (2002):
Демографија
Во Параќин има 20.172 полнолетни жители, а просечната старост на населението изнесува 39,2 години (37,8 кај мажите и 40,6 кај жените). Постојат 8565 домаќинства, а просечниот број на членови по домаќинство е 2,95.
Во местото претежно живеат Срби. Според пописот од 2002 г. етничкиот состав е следниов:
Збратимени градови
Параќин е збратимен со следниве градови:
Црква „Св. Петар и Павле“ - Брњарци
Свети Петар и Павле — македонски православен храм во скопското село Брњарци. Сместена е веднаш над последните куќи над самото село и кога се оди од подалеку или се вози по обиколницата над селото се забележува и препознатливо доминира белата купола на селската црква. Според податоците напишани на информативната табла на сретселото, црквата била изградена во 1950 година на местото каде што дотогаш постоел камен крст. Старата црква била мала и изградена од камен, поради што обновата, проширувањето и реновирањето започнале во 1999, а биле завршени во 2002 година. Црквата била реновирана од сопствени средства и други донации од жителите на селото и околните селски населби. Во тек е изработката на иконостасот и завршување на цртањето на фреските. По повод Петровден - патрониот празник кој е и селска слава на Брњарци, во дворот на црквата се одржува општ народен собор со културно-уметничка програма.
Хозе Карлос (фудбалер, роден 1987 година)
Хозе Карлос Фернандез Васкез (роден на 17 јули 1987 година), познат како Хозе Карлос, е шпански професионален фудбалер кој игра како лево крило или напаѓач.
Севиља
Роден во Минас де Риотинто, провинцијата Хуелва, Хозе Карлос растел во младинскиот систем на Севиља ФК, дебитирајќи за првиот тим на 15 февруари 2009 година кога одиграл две минути во победата од 2–0 на гости против РЦД Еспањол. Тој додал уште пет минути следната недела, во победата од 1-0 на домашен терен над Атлетико Мадрид, исто така во Ла Лига.
На 3 април 2010 година, како замена во второто полувреме, Хозе Карлос го постигнал својот прволигашки гол за Севиља во нивниот домашен пораз од 3-0 од ЦД Тенерифе. Претходно, во Копа дел Реј од таа сезона против Атлетико Сиудад, тој постигнал два голови во 5-1 дома.
АЕК Атина
Со доаѓањето на новиот тренер Грегорио Манцано, Хозе Карлос паднал во немилост и бил испратен на позајмица во ФК Картагена во Сегунда Дивизион, до јуни 2011 година. Тој ги договорил условите со АЕК Атина ФК кон крајот на истиот месец, потпишувајќи едногодишен договор со грчкиот клуб и повторно обединување со поранешниот тренер на Севиља (главниот тим и резервите) Мануел Хименез, како и соиграчот Кала.
Хозе Карлос го постигнал својот прв натпреварувачки гол за АЕК против ФК Динамо Тбилиси во квалификациите за Лига Европа на УЕФА, само на домашен натпревар. Тој додадал втор гол во истото натпреварување – но пораз од 1–2 во групната фаза на домашен терен од СК Штурм Грац – бидејќи тимот заработил само три бода во шест натпревари.
Рајо Ваљекано
Во јули 2012 година, Хозе Карлос се вратил во Шпанија и му се приклучил на Рајо Ваљекано од првата дивизија. Откако редовно го користеле во првата сезона, тој претрпел сериозна повреда на коленото што го извадил од повеќето од следните натпревари.
Кордоба
На 12 јули 2014 година, Хозе Карлос потпишал едногодишен договор со Кордоба ЦФ кој штотуку се промовирал во највисоката лига. Неговиот прв и единствен настап за тимот се случил на 25 октомври 2014 година и се состоел од 18 минути во ремито 1–1 на домашен терен против Реал Сосиедад ; еден ден подоцна повторно се здобил со повреда.
Хозе Карлос го раскинал договорот на 13 ноември 2014 година.
Подоцнежна кариера
На 9 декември 2015 година, по пробите во Рекреативо де Хуелва и УЕ Љагостера, Хозе Карлос потпишал краткорочен договор со вториот клуб. Тој придонел 557 минути во текот на кампањата, а неговиот тим претрпел испаѓање од втората лига.
Хозе Карлос се преселил во Гимнастик де Тарагона на 5 јули 2016 година, со едногодишен договор.
Арапско Кралство Сирија
Арапско Кралство Сирија (  ,  ) ― самопрогласена, непризнаена држава која прво на 5 октомври 1918 година со дозвола на британската војска прогласила „целосно и апсолутно независна. . . Арапска уставна влада“. По повлекувањето на британските војски од Окупираните непријателски територии - Исток на 26 ноември 1919 година стекнала фактичка независност како „Емират“, а на 8 март 1920 година било прогласено кралството.
Како „кралство“ постоела малку повеќе од четири месеци, од 8 март до 25 јули 1920 година. На чело на кралството бил синот од шарифот Хусеин бин Али, Фајсал бин Хусеин. И покрај стремежот да се протега на територијата на Голема Сирија, Фајсал контролирал ограничено подрачје и бил зависен од Британија која, заедно со Франција, била против идејата за Голема Сирија и одбила да го признае кралството. Кралството им се предало на француските сили на 25 јули 1920 година.
Топка (геометрија)
Топка — претставува дел од просторот заграден со сферна површина, т.е. „исполнета“ сфера. Обата поими може да се однесуваат на произволен метрички простор, вклучувајќи ги тука и добро познатите примери од рамнината (дводимензионалниот реален Евклидов простор) и обичниот простор (тридимензионалниот реален Евклидов простор).
Формална дефиниција
Дефиницијата на топка во општ случај е едноставно обопштување (без други специјални измени) на дефиницијата на топката каква што ни е позната. Како и да е, постојат два вида на топки: отворена топка и затворена топка. Нека избереме точка \ O од просторот која ќе ја викаме центар и реален ненегативен број \ r кој ќе го викаме полупречник. Тогаш:
Значи, за разлика од отворената, затворената топка ја содржи и самата сфера како гранична површина.
Симболички запишани, дефинициите се следниве:
Стара нова бања
Стара нова бања — поранешен амам во Скопје. Според остатоците од објектот, познато е дека се наоѓал во непосредна близина на групата згради на универзитетот „Св. Кирил и Методиј“ и веднаш под ридот на кој се сместени Султан-муратова џамија и Саат-кулата. Сочуваните делови од амамот денес имаат статус на заштитено културно добро.
Историја
Се претпоставува дека амамот бил изграден во XV или XVI век. Со изградбата на универзитетските згради било променето окружувањето околу амамот, а во земјотресот од 1963 бил урнат неговиот преден дел, во кој била сместена просторијата за преоблекување. Денес, во урнатини е зачуван делот со просториите за капење, резервоарот и огништето.
Архитектура
Познато е дека амамот имал доста големи димензии и спаѓал во групата на единечни амами. Во својот првобитен изглед, објектот имал голема купола, сместена над осумаголен тамбур, која како и останатите куполи била покриена со цреп. На врвот од куполата се наоѓал светилник, кој служел за осветлување на просторијата за преоблекување, која била осветлена и преку прозорските отвори, кои во два реда биле поставени на јужната и западната фасада. Во средишниот простор од објектот имало шадрван. Од остатоците на ѕидините може да се забележи дека објектот бил сталактитно украсен.
Часовникот на Свети Марко
Часовникот на Свети Марко е сместен во Саат-кулата на плоштадот Сан Маркo, во Италија. Првиот часовник кој бил сместен во кулата бил изграден од Џан Паоло и Џан Карло Раиниери, татко и син, помеѓу 1496 и 1499 година, и бил еден од бројните големи јавни астрономски часовници подигнати низ Европа во текот на 14 и 15 век. Часовникот бил предмет на многу реставрации, некои контроверзни.
Тија
Тија (грчки јазик|Θυία) во старогрчката митологија била ќерка на Деукалион и Пира. Со Зевс имала два сина, Македон и Магнет.
Нимфа
Во грчката традиција позната е и нимфа со оваа име. Била една од Најадите и нимфа на изворот на планината Парнас во Фокида во централна Грција. Нејзиниот храм бил место за собирање на Тијадите, жени кои оргијастички го славеле богот Дионис. Според Херодот, нејзин татко бил Кефис, а спред Пасуанија Касталије. Паусанија наведува и дека ја сакал Аполон, на кого му го родила јунакот Делф, основачот на едно село во Делфи, во близина на пророчиштето. Се поврзува со Касталија, која била нимфа на истоимениот извор, но и со Најадите, Мелена и Корикија.
Гранзе
Гранзе (Gransee) — град во округот Горен Хафел, во сојузната покраина Бранденбург, Германија. Се наоѓа 20 километри јужно од Фирстенберг/Хафел и 55 километри северозападно од Берлин. Во центарот на градот се наоѓа важен споменик посветен на кралицата Луиза, кој бил изработен од германскиот архитект Карл Фридрих Шинкел во неоготски стил.
Во близина на источниот дел на градот се наоѓа спортски аеродром.
Тур де Свис 2019
Тур де Свис 2019 (познато и како: Трка околу Швајцарија 2019) — 83. издание на велосипедската етапна трка Тур де Свис, која се одржала помеѓу 15 и 23 јуни како дваесет и шести настан во сезоната на Светската турнеја.
Трката била освоена од Колумбиецот Еган Бернал од екипата.
Екипи
Бидејќи Тур де Свис е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Воедно, две професионални континентални екипи настапиле, како и националната екипа на Швајцарија, со што главната група имала 21 екипа, а секоја екипа имал седум возачи.
Фаворити пред трката
Пред почетокот на трката, Герајнт Томас бил фаворит за победа, додека неговиот колега Еган Бернал бил втор фаворит. Од остатокот на групата, Енрик Мас, Руј Кошта и Марк Солер биле сметани како најблиски соперници.
Поредок
На Тур де Свис 2019 биле доделени четири различни маички. За генералниот пласман, пресметуван преку завршното време на секој велосипедист на секоја етапа, предводникот ја добивал жолтата маичка. Постоеле и временски бонуси за првите тројца на средните спринтови (три секунди за првиот, две секунди за вториот и една секунда за третиот) и на завршницата на етапите; првите тројца добивале временски бонуси, освен на поединечниот хронометар: етапниот победник освојувал десет секунди, додека вториот и третиот шест и четири секунди, соодветно. Овој пласман бил сметан за најважен на Тур де Свис 2019 и победникот на овој пласман бил сметан за победник на трката.
Дополнително, постоел бодовен пласман, кој бил наградуван со црна маичка. За бодовниот пласман, велосипедистите добивале бодови доколку се пласираат на првите пет места на етапите. Етапните победи носеле 10 бода, 8 бода за второто место, 6 за третото, 4 за четвртото и 2 за петтото. Бодови за овој пласман можеле да се добијат и на секој од средните спринтови; овие бодови биле доделувани на секој од тројцата најбрзи возачи низ целта и тоа 6 бода за првиот, 3 за вториот и 1 за третиот.
Четвртата маичка го претставувала пласманот за млад возач, обележан со зелена маичка. Пласманот се одлучувал на ист начин како генералниот пласман, но само за возачи родени на или по 1 јануари 1993 година.
Постоел и екипен пласман, каде се пресметувале времињата на најдобрите тројца велосипедисти од секоја екипа на секоја етапа; водечката екипа на крајот на екипата била онаа со најмало вкупно време.
Била воведена и награда за борбеност за возачот кој возел најборбено според судиите, која се доделувала на крајот на секоја етапа. Обично бил возач вклучен во бегството или велосипедист кој напаѓал често.
Космос-453
Космос-453 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 19 октомври 1971 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 325 килограми. Космос-453 бил сателит наменет за воено и научно истражување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 91,9 минути, додека аголот на наклонетост на орбиталната рамнина во однос на рамнината на екваторот изнесувала 70,9°. Најголемото растојание од Земјата го достигнал на 471 км, а најмалото на 266.
Падот на Теночтитлан
Падот на Теночтитлан, главниот град на Ацтечката Империја, се случил во 1521 година по пат на организиран напад од страна на шпанските конкистадори под водство на Хернан Кортез. Неколку битки се воделе помеѓу Ацтечката Империја и Шпанските колонизатори и во битките воглавно учествувало староседелското население. Опколувањето на градот била крајна фаза на серијата битки кое довело до пад на Ацтечката Империја и крај на првата фаза на шпанската колонизација на Мексико.
Финале на УЕФА Лигата на шампионите во 2016 година
Сан Сиро, официјално познат како Џузепе Меаца, бил избран како место на одржување на финалето на состанокот на Извршниот комитет на УЕФА во Нион, Швајцарија, на 18 септември 2014 година. Претходно, на овој стадион се одржувале финалиња во 1965, 1970 и 2001 година.
Енио Мориконе
Енио Мориконе ОМРИ ; 10 ноември 1928 во Рим – 6 јули 2020 Рим) — италијански композитор, добитник на престижната филмска награда Оскар и Медал за заслуги за Македонија.
Енио Мориконе е роден во Рим на година. Познат по своите бројни филмски музички теми, напишал повеќе од 500 во целокупната своја кариера, од кои 30 напишал за вестерн филмовите. Сепак, најмногу познат е токму по нив. Неговиот карактеристичен и мошне имитиран стил на компонирање за овој жанр на филмови може да се долови преку музиката за филмот Добриот, лошиот и грдиот на режисерот Серџо Леоне со кого Енио Мориконе имал долга и плодна соработка.
Музичкото творештво на Мориконе вбројува исто така и голем број композиции кои не се направени за филмови и кои можат да се класифицираат во жанрот на современата музика: театарски опери, симфониски дела како и дела за оркестар и солисти, хорски композиции, камерна музика итн.
Енио Мориконе е академик и член на Националната академија Санта Чечилија како и долгогодишен член на престижното здружение Нова Хармонија која во Италија игра важна улога во ширењето и продукцијата на современата музика. Мориконе продал повеќе од 40 милони дискови.
Почетоци
По потекло од Арпино (провинција на Фрозиноне) но роден во Рим, своето музичко образование го стекнал во Конзерваториумот Санта Чечилија, каде се стекнал со диплома по труба (со оцена 7/10) и компонирање (оцена 9,50/10 со Гофредо Петраси). Исто така изучувал и хорска музика и хорско диригирање. Истовремено работел како трубач во многу римски оркестри, стекнувајќи на тој начин еден значаен практичен дух и создавајќи мрежа на пријателства во сценскиот свет. Започнал да пишува филмска музика во 1955 година, паралелно работејќи како аранжер на забавна музика за разни оркестри и за плочите на италијанската радиотелевизија - РАИ. Сепак, Мориконе и понатаму продолжува да се смета за „учен“ композитор и да пишува современа класична музика: дефиницијата на „волшебник на филмска музика“ е редуцирана. Во 1956 год. се оженил со Марија Травија и од тој брак се родиле четири деца. Во 1958 год. се вработил како музички асистент во РАИ но истиот ден дал отказ веднаш штом сфатил дека таму нема да може да гради кариера и дека, по експлицитно барање на тогашниот генерален директор на РАИ, Филиберто Гуала, сосем било забрането емитувањето на програми со музиката напишана од страна на вработените во јавната радиотелевизија.
Соработката со Серџо Леоне
Мориконе и Леоне биле школски другари уште од основно училиште и во 1964 год. започнале заедно да соработуваат. Во истиот период Мориконе започнал да соработува и со Бернардо Бертолучи. Првата филмска музичка тема која ја напишал за Леоне била за филмот „За грст долари“ во 1964 год., продолжувајќи со работата на една цела серија шпагети-вестерн филмови режирани од римскиот режисер (За некој долар повеќе, ”Добриот, лошиот и грдиот, Беше еднаш на Западот, Долу главата, Моето име е никој), соработка која траела сè до последниот филм на Серџо Леоне, гангстерскиот Беше еднаш во Америка'', пишувајќи едни од неговите најпознати музички теми. За Серџо Леоне, Мориконе пишува едни од своите најдобри музички филмски теми, музика која придонела во тоа филмовите на Леоне да станат вистински ремек дела. На своите концерти Енио Мориконе секогаш му посветува еден дел на познатиот режисер Серџо Леоне.
Едно корисно уметничко пријателство
Сè до почетокот на шеесеттите години од XX век, Мориконе живеел со сопругата Марија и со децата во познатиот римски кварт Трастевере. Веднаш над неговиот стан живеела сликарката Ева Фишер, важна женска фигура на римската уметност од послевоениот период. Токму со неа Мориконе имал интензивна културна размена која кулминирала во 1992 год. со објавувањето на компакт дискот насловен како „На Ева Фишер Сликарот“ како прилог на една книга со репродукциите на сликарските дела на Ева Фишер кои биле инспирирани од музиката на пријателот Енио.
Првите официјални признанија
Ја добива својата прва награда Сребрена Лента (итал. Nastro d'Argento) во 1965 год. (година во која започнал да работи како предавач по компонирање во престижниот Конзерваториум Личинио Рефиче во Фрозиноне во чие основање самиот зел активно учество) благодарени на музиката за филмот Metti, una sera a cena, и втората награда веднаш следната година за филмот Sacco e Vanzetti. Првата номинација за наградата Оскар пристигнала во 1979 год. за музиката за филмот Денови на Рајот (англ.Days of Heaven), по што следи и онаа во 1986 год. за филмот Мисија (англ.The Mission) кој сепак ќе ја освои наградата од Британската Академија за Филм и Телевизиска Уметност (БАФТА) како и Златен Глобус, потоа во 1987 год. за филмот Недопирливи (англ. The Untouchables) кој ќе добие Сребрена Лента, Награда од Британската Академија, Златен Глобус и Греми Награда, во 1992 год. за филмот Багзи (англ.Bugsy) и во 2001 год. за филмот Малена (итал. Malèna).
Во 1984 год. освојува уште една друга награда од БАФТА за музиката за филмот Беше еднаш во Америка, последниот филм на Серџо Леоне.
Наградата Оскар
На 25 февруари 2007 год. по пет ненаградени номинации, му е доделена со долгоминутни овации од многубројната публика, наградата Оскар за животно дело, „за неговите извонредни и разни придонеси во полето на уметноста на филмската музика“.
Наградата Оскар му ја додели глумецот Клинт Иствуд, икона на вестерн филмовите од Серџо Леоне.
Паралелно со овој настан во продажба бил пуштен албумот чија реализација отпочнала уште во 2006 год. од страна на издавачката музичка куќа Сони: на компакт дискот насловен како „Ние сите го сакаме Енио Мориконе“ (англ. We All Love Ennio Morricone), кој ги содржи најголемите и најуспешни дела на маестро Мориконе изведувани од страна на пејачи и уметници со светска слава: Металика, Селин Дион, Андреја Бочели, Брус Спрингстин и многу други.
Селин Дион, во чест на композиторот, за време на доделувањето на наградата Оскар ја испеа песната „Знаев дека те сакам“ (англ. I Knew I Loved You) која е дел од дискот и која е инспирирана од музиката од филмот Беше еднаш во Америка.
Список на државни водачи во 1296 година
Ова е список на државни водачи во 296 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Пророк (ТВ серија)
Пророк (португалски: O Profeta), е романтична историска бразилска теленовела, сместена во 1970те години. Серијата е снимена во Бразил во текот на 2006 година, со 178 епизоди. Првата епизода имала гледаност од 36%, а последната од 48%.
Синопсис
Маркос пораснал со мистерозен дар – може да ја предвиди иднината и може да гледа во минатото. Тој ја напуштил куќата на своите родители, Ана и Жакоа, откако ја предвидел смртта на својот брат Лукас, и бидејќи не успеал, заминал да живее во Сао Паоло со сестрата Естера и внуката Бејби. После што ја запознава Соња, предвидува како таа е жената од неговиот живот. Соња е единствена ќерка на Пирагибе, кој во минатото имал романса со Хилда, во школото во која Естер работи и никогаш не престанал да мисли на неа. Но, Хилда морала да се бори за неговата љубов со Теодора, гувернертка во куќата на Естер, која исто така била заљубена во Пирагибе. Пирагибе е газда на пансион во кои живеа тимидните Арналдо и Тереса, која сонува за венчавка со Енрике, бившиот маж на Естер. Освен тоа, Маркос не знае дека Соња е девојка на неговиот братучед Камило, амбициозно момче, кое работи во фабриката за кристали Ауреа, која је во сопствеништво на Кловис, водев кој одржава тајна врска со Рут. Таа е ќерка на амбициозната Лиа, газдарица на салон за убавина. Рут живее карајќи се со нејзиниот брат бунтовник Тони, и сестрата Карола, професорка со добар карактер и добро срце. Карола на прв поглед се заљубува во Маркос, и бидејќи не знаела како да постапи, побарала помош од гатачката Мадам Руби, која ги лаже своите клиенти заедно со нејзината ќерка Жизел, само како би ја издржувале својата фамилија. Руби е пријателка на рибарот Таиње, кој е заљубен во нејзината ќерќа. Наскоро, пред Маркос ќе се постави мисла ... дали со својот дар ќе им помогне на луѓето во потрага на својата иднина или ќе се приклони на страната на која Маркос сака да нарпави профитабилност само за материјалните работи?
Лејла Дин
Лејла Дин (родена 1979 година) е британска активистка за животната средина, која води кампања за прашања поврзани со климатски промени, сиромаштија и политиката за вода. Таа е главен уредник на „SumOfUs“ во Вашингтон. Претходно, таа ја водела кампањата на Greenpeace UK против фракирање и била директор на проекти во Greenpeace USA до 2019 година. Таа претходно била активистка на World Development Movement и Plane Stupid. Таа е најпозната по тоа што во март 2009 година истурила зелен крем врз тогашниот деловен секретар Лорд Менделсон во знак на протест против проширувањето на аеродромот Хитроу, поради што била уапсена и предупредена.
Личен живот
Дин одела во училиште во Брајтон. Таа е полу-Египќанка, а позната е и како Лејла Али-ел-Дин. Нејзината мајка Шила е наставничка во основно училиште и член на „Greenpeace“. Лејла студирала развојни студии и политика на Универзитетот во Лидс, каде што гласала за забрана на весникот The Sun во продавниците во Студентскиот сојуз во знак на протест поради неговите објави за прашањата за имиграција и азил. Таа потоа магистрирала на Универзитетот Сасекс. За 60-тиот роденден на нејзината мајка, тие отпатувале во Мароко со воз со нејзината сестра Ема бидејќи Лејла не им дозволувала да летаат.
Цврста киселина
Цврсти киселини ― киселини кои се нерастворливи во медиумот за реакција. Тие често се користени како хетерогени катализатори.
Примери
Повеќето киселини во цврста состојба се органски киселини како што се оксална киселина, винска киселина, лимонска киселина, малеинска киселина итн. Примери на неоргански цврсти киселини се силико-алуминати (зеолити, алумина, силико-алуминофосфат) и сулфат цирконија. Многу оксиди на преодни метали се кисели, вклучувајќи титанија, цирконија и ниобија. Таквите киселини се користат при разложување. Многу цврсти Бренстедови киселини се користени и индустриски, вклучувајќи полистирен сулфонат, цврста фосфорна киселина, ниобна киселина и хетеро полиоксометалати.
Примени
Цврстите киселини се користени во катализата во многу индустриски хемиски постапки, од каталитичко пукање во големи размери при рафинирање на нафта до синтеза на различни фини хемикалии.
IC 748
IC 748 — галаксија во соѕвездието Береникина Коса, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, IC 748 е од видот S. Видливиот сјај со голо око изнесува 14,4 mag, а оној во рамките на интервалот од минималната до максималната честота 15,2 mag, додека површинскиот сјај изнесува 12,5 m/лм2. IC 748 има привидни димензии од 1' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 10 м 41,6 с, а неговата деклинација, односно висината на лакот на тој агол, +20° 32' 13"". Положбениот агол на објектот е во износ од 60°.
Други поделби
Проучување на IC 748 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 45733.
Користена литература
Parts I-V. Moscow: Moscow State University, 1962-74. (9,679)
947 п.н.е.
947 п.н.е. — година според општоприфатениот календар. Тоа била 947. година пред новата ера, 947. од првиот милениум п.н.е., 47. од 10 век п.н.е. и осма од 940-тите п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4561 и 4562 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3803 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2813 и 2814 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 194 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 947 година се протега во 1689 и 1690, додека според второто гледиште, годината трае во текот на 1749 и 1750 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 404 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1616 и 1615 исламска година пред хиџра.
Џозеф Хенри
Џозеф Хенри (Joseph Henry; - ) — американски физичар.
Се смета за еден од најголемите американски научници по Бенџамин Френклин. Џозеф Хенри бил пионер во областа на електромагнетизмот, го открил феноменот на самоиндукција - волтажа што е произведена од променливата струја. Неговата работа била од клучно значење за пронаоѓањето на телеграфот, електричниот мотор и на телефонот. Во 1846 година Хенри станал првиот директор на Институтот Смитсонијан и еден од основачите на Националната академија на науките. Во 1893 година по него била наречена стандардната електрична единица на индукциски отпор, хенри.
NGC 2205
NGC 2205 — елиптична галаксија во соѕвездието Сликар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2205 се споменува и како ESO 86-63, AM 0610-623.
Откривање
Објектот е откриен на 9 декември 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2205 е од видот E/SB0. Видливиот сјај со голо око изнесува 12,7 m, а оној во рамките на интервалот од минималната до максималната честота 13,7 m, додека површинскиот сјај изнесува 13 m/лм2. NGC 2205 има привидни димензии од 1,4' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 10 м 32,8 с, а неговата деклинација, односно висината на лакот на тој агол, - 62° 32' 19". Положбениот агол на објектот е во износ од 80°.
Други поделби
Проучување на NGC 2205 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 18551. Во рамките на атласот на длабокото небо, Уранометрија 2000.00, објектот припаѓа на групата означена со бројот 445; додека во Каталогот на основни ѕвезди (GSC) е групиран под бројот 8897.
Мајк Олдфилд
Мајк Олдфилд (Мајкл Гордон Олдфилд, Michael Gordon Oldfield) е надалеку познат по неговиот потресувачки албум, Тубулар Белс (Tubular Bells. Цевасти ѕвона, Еолски ѕвона), од 1973 г. успешен албум кој исто така финансиски ја обезбеди музичката издавачка куќа Вирџин (Virgin) на Ричард Бренсон. Неговата музичка кариера се протега во повеќе од 3 декади, опфаќајќи широк распон на стилови, со различен успех. Според Гибралтар Енциклопедијата на Прогресивниот Рок (Gibraltar Encyclopedia of Progressive Rock) неговиот стил е наречен Олдфилд Прогресив (Oldfield Progressive).
Пред да ја започне својата соло кариера, Мајк формира бенд со својата сестра Сали Олдфилд, наречен The Sallyangie а подоцна свири бас со Kevin Ayers and the Whole World, покрај Кевин Ајерс, Дејвид Бедфорд и саксофонистот Лол Коксхил. Во тоа време Ајерс му позајмува на Олдфилд повеќеканален снимач на касети, и со помош на него Олдфилд ги зачувува идеите кои подоцна ќе израснат во Тубуларни Ѕвона, албум кој некогаш имал назив Breakfast in Bed (Појадок во Кревет).
Тубуларни Ѕвона се смета за првиот рок албум кој вклучува елементи од класични композиции, особено употребата на повторување со субтилни варијации на темата, како на минималистичките композитори како Филип Глас, Стив Рајх и ЛаМонте Јанг, и покрај тоа што овие влијанија се филтрирани низ рок сензибилитетот. Олдфилд исто така тврди дека е инспириран од набљудувањето на Кевин Ајерс, дека нема ништо лошо во повторувањето ако има нешто вредно за повторување.
Олдфилд има проблеми при наоѓањето на издавачка куќа за својата музика. Рано го сретнува Ричард Бренсон кој е во раните фази на подигањето на Вирџин Рекордс, но по многу одбивања, Бренсон се согласува да го дистрибуира албумот како прв албум на Вирџин, и му дозволува на Олдфилд да го заврши албумот во неговото студио, Manor Recording studio. Олдфилд потпишува договор за 10 албуми, договор кој ќе има влијание во неговата подоцнежна кариера. Успешноста на албумот стартува кога Џон Пил го пушта целосниот албум во неговата радио емисија, а дел од музиката е вклучена во филмот The Exorcist.
Ommadawn е издаден во 1975, и се смета од многу обожаватели на Олдфилд за негов најдобар албум. Во него вклучува Целтички и Африкански музички влијанија, асистиран од членот на The Chieftain, Педи Молонеј, и од протераната Африканска ритмичка група, Јабула.
По издавањето на овој албум, Олдфилд ги дава сите три албуми на ремиксување во квадрофонски формат, со Herdgest Ridge кој е особено сменет на овој начин и е издаден во кутија, заедно со уште едно долгометражно издание наречено Collaborations (Соработки) кое сочинува песни кои Олдфилд ги има снимено заедно со Дејвид Бедфорд, Лесли Пенинг како снимач и Крис Катлер како тапанар. Во изборот се наоѓаат и Portsmouth и In Dulci Jubilo.